**Covid 19 - Apelio yn erbyn y Weithdrefn Penderfyniad Asesu**

 **Rhesymeg**

Mae pandemig Covid-19 wedi effeithio ar gyfres arholiadau'r haf ar gyfer 2020 sydd wedi arwain at gyflwyno Fframwaith Rheoleiddio Eithriadol ar gyfer cwblhau asesiadau academaidd a galwedigaethol. Mae'r gweithdrefnau hyn wedi ystyried y dogfennau canlynol:

*Fframwaith Rheoleiddio Eithriadol: Cymwysterau Cyffredinol - Canllawiau COVID-19*

Cymwysterau Cymru, Mehefin 2020

*Fframwaith Rheoleiddio Eithriadol: Cymwysterau Cyffredinol - Amodau a Gofynion COVID-19*

Cymwysterau Cymru, Mehefin 2020

O dan y canllawiau uchod bydd unrhyw apeliadau yn seiliedig ar yr egwyddorion pwysicaf hyn a amlinellir yn y Fframwaith Rheoleiddio Eithriadol yng Nghymru ar gyfer UG, A2, TGAU a CBC:

*“Efallai bod rhai dysgwyr yn teimlo nad yw eu canlyniadau yn yr haf yn adlewyrchu eu gallu yn briodol. Rydym i gyd yn canolbwyntio ar sicrhau nad yw dysgwyr dan anfantais oherwydd yr amgylchiadau digynsail hyn gan gynnwys caniatáu cyflwyno apêl lle y bo'n briodol...Mae ein canllawiau hefyd yn nodi'n glir na fyddai'n briodol, yng nghyswllt y canlyniadau a gyfrifir, caniatáu apeliadau sy'n ymwneud â barn broffesiynol athrawon a chanolfannau, cyhyd â bod y dyfarniadau hynny'n cael eu llunio yn unol â'r weithdrefn y cytunwyd arni gyda'r sefydliad dyfarnu. Mae hyn oherwydd, mewn amgylchiadau arferol, mai'r sail ar gyfer apeliadau o'r fath yw p’un ai a yw canlyniad yn rhesymol ai peidio yng ngoleuni’r meini prawf a osodir gan y sefydliad dyfarnu ar gyfer cymhwyso'r dystiolaeth a gyflwynwyd gan y dysgwr mewn asesiad. Fodd bynnag, ni fydd canlyniadau a gyfrifir yn seiliedig ar asesiadau a gaiff eu marcio yn unol â meini prawf penodol ac felly nid oes unrhyw feincnod na safon gyffredin y gellid barnu rhinweddau canlyniad penodol yn ei erbyn mewn ffordd deg. Ar ben hynny, gallai'r amlygiad posibl mewn proses apêl o'r marc arfaethedig neu'r drefn restrol a ddarperir i sefydliad dyfarnu gan ganolfan arwain at bwysau gormodol ar athrawon a chanolfannau”*

*“GQCov5.1*

*Yng nghyswllt pob canlyniad y mae'n ei beri dan Amod GQCov3.1, rhaid i gorff dyfarnu sefydlu, cynnal a chydymffurfio â phroses apelio effeithiol nad yw ond yn darparu ar gyfer apêl i'r corff dyfarnu ar sail (ac nid ar unrhyw sail arall) –*

*(a) nad oedd y corff dyfarnu wedi cymhwyso unrhyw broses neu weithdrefnau yn unol ag Amod GQCov3.2(a)(i) yn gyson neu nad oedd proses a gweithdrefnau o'r fath yn cael eu dilyn yn gywir ac yn deg,*

*(b) bod y corff dyfarnu wedi defnyddio'r data anghywir wrth gymhwyso'r broses a'r gweithdrefnau yn unol ag Amod GQCov3.2(a)(i),*

*(c) bod canlyniad a luniwyd drwy ddefnyddio'r broses a'r gweithdrefnau yn unol ag Amod GQCov3.2(a)(i) wedi'i gyflwyno'n anghywir gan y corff dyfarnu yng nghyswllt un neu ragor o ddysgwyr.”*

*Canlyniadau Haf 2020 ar gyfer cymwysterau galwedigaethol, technegol ac eraill*

OfQual, Mehefin 2020

O dan y canllawiau uchod bydd unrhyw apeliadau yn seiliedig ar yr egwyddorion hyn a amlinellir yn y Fframwaith Rheoleiddio Eithriadol yn y DU ar gyfer cymwysterau galwedigaethol:

*“Bydd modd i ganolfannau apelio yn erbyn canlyniadau os byddant yn teimlo nad oedd y sefydliad dyfarnu yn defnyddio gweithdrefnau'n gyson neu nad oedd gweithdrefnau'n cael eu dilyn yn gywir ac yn deg...Mae ein canllawiau yn nodi'n glir nad oes rheidrwydd ar sefydliadau dyfarnu i ystyried apeliadau a gyflwynir gan ddysgwyr unigol na'u cynrychiolwyr oni bai mai dyna'r unig ffordd o sicrhau apêl effeithiol. Mae ein canllawiau hefyd yn nodi'n glir na fyddai'n briodol, yng nghyswllt y canlyniadau a gyfrifir, caniatáu apeliadau sy'n ymwneud â barn broffesiynol athrawon a chanolfannau, cyhyd â bod y dyfarniadau hynny'n cael eu llunio yn unol â'r weithdrefn y cytunwyd arni gyda'r sefydliad dyfarnu.”*

Mae'r weithdrefn apelio a nodir isod yn berthnasol i ddysgwyr sydd wedi'u cofrestru gyda'r Coleg ar gyfer cymhwyster a arweiniodd at ganlyniad wedi'i gyfrifo/amcangyfrif, ei addasu neu ei ohirio fel y'i diffiniwyd gan y Fframwaith Rheoleiddio Eithriadol. Rhaid i apêl myfyriwr ynghylch **gradd asesu wirioneddol** ddilyn Gweithdrefn Asesu ac Apelio'r Coleg.

**Gweithdrefnau ar gyfer apelio yn erbyn asesiad**

Bydd nodweddion strwythur apeliadau yn cynnwys:

* mynediad i adolygiad teg a thrylwyr o'r broses asesu
* amseroedd ymateb clir a phrydlon
* camau sy'n rhoi cyfle i bob parti gyflwyno ei achos
* canlyniadau clir
* system gofnodi ffurfiol

Rhaid nodi cofnodion bob apêl a sicrhau eu bod ar gael fel y bo'n briodol i’r canlynol:

* Y Deon Gwella Ansawdd
* Y Pennaeth Adran
* Y Swyddog Arholiadau
* Y Sefydliad Dyfarnu

***Bydd y Coleg yn cynnal yr apêl bob amser drwy ddefnyddio gweithdrefnau'r sefydliad dyfarnu perthnasol. Bydd pob sefydliad dyfarnu yn nodi amserlenni ar gyfer eu prosesau apelio. O dan weithdrefnau'r sefydliad dyfarnu, efallai y bydd modd i'r dysgwr apelio'n uniongyrchol i’r sefydliad dyfarnu.***

Bydd y Coleg yn cyhoeddi'r weithdrefn hon a bydd yn ei rhannu â'r holl ddysgwyr ar ddechrau'r broses apelio.

**Cam 1**

**Panel Apeliadau**

Os bydd dysgwr yn dymuno apelio yn erbyn ei asesiad haf 2020 gall wneud cais i’r Panel Apeliadau adolygu’r apêl hon. Bydd y Panel yn cynnwys y canlynol:

Y Deon Gwella Ansawdd

Y Pennaeth Ansawdd/Addysgu a Dysgu

Y Deon Cyfadran (annibynnol ar y dysgwr)

Rhaid i'r apêl fod yn seiliedig ar y seiliau a restrir yn y gweithdrefnau a bennwyd gan bob corff dyfarnu. Gwrandewir ar yr apêl a chaiff y dysgwr wybod am y canlyniad yn unol â gweithdrefnau'r sefydliad dyfarnu perthnasol. Dylid cofnodi hyn gan ddefnyddio’r ffurflen Canlyniad y Panel Apêl. **(Atodiad 1).**

Mae 2 ganlyniad posibl i'r panel apeliadau:

1. Os yw'r panel apeliadau yn cytuno â rheswm/rhesymau'r dysgwr dros apelio a bod yr apêl yn cael ei chadarnhau. Mae'r canlyniad hwn yn debygol o’i gwneud yn ofynnol i'r Coleg apelio i'r sefydliad dyfarnu perthnasol ar ran y dysgwr.
2. Os yw'r panel apeliadau yn anghytuno â rheswm/rhesymau’r dysgwr dros apelio ac nad yw'r apêl yn cael ei chadarnhau, gall yr apêl symud ymlaen i'r cam nesaf; Cam 2 a chael ei hadolygu gan y Bwrdd Gweithredol. Bydd y dysgwr yn cael gwybod faint o amser sydd ganddo i wneud cais i'r apêl hon gael ei chlywed; bydd hyn yn seiliedig ar weithdrefnau'r sefydliad dyfarnu. Caiff hyn ei gofnodi yng Nghofnod Apeliadau’r Sefydliad Dyfarnu (Atodiad 2).

**Cam 2:**

**Apelio i’r Bwrdd Gweithredol**

Gwrandewir ar yr apêl o fewn dyddiau yn seiliedig ar weithdrefnau'r sefydliad dyfarnu.

Rhaid i'r panel apeliadau ddod i benderfyniad a rhoi gwybod i'r dysgwr am y canlyniad yn ysgrifenedig o fewn amserlen yn seiliedig ar weithdrefnau'r sefydliad dyfarnu; bydd y dysgwr yn cael gwybod yr amserlen hon. Dylid cofnodi’r apêl gan ddefnyddio’r ffurflen Canlyniad y Panel Apêl. **(Atodiad 1).**

Mae 2 ganlyniad posibl i'r panel apeliadau:

1. Os yw'r panel apeliadau yn cytuno â rheswm/rhesymau'r dysgwr dros apelio a bod yr apêl yn cael ei chadarnhau. Mae'r canlyniad hwn yn debygol o’i gwneud yn ofynnol i'r Coleg apelio i'r sefydliad dyfarnu perthnasol ar ran y dysgwr. Caiff hyn ei gofnodi yng Nghofnod Apeliadau’r Sefydliad Dyfarnu (Atodiad 2).
2. Os yw'r panel apeliadau yn anghytuno â rheswm/rhesymau’r dysgwr dros apelio ac nad yw'r apêl yn cael ei chadarnhau, gallai’r apêl symud ymlaen i Gam 3. Os nad yw'r sefydliad dyfarnu yn caniatáu ar gyfer apeliadau gan ddysgwyr yn uniongyrchol, wedyn Cam 2 yw diwedd y broses apelio.

**Cam 3:**

**Y Sefydliad Dyfarnu**

***Mae Cam 3 yn dibynnu ar weithdrefn y sefydliad dyfarnu gan nad oes gan bob sefydliad dyfarnu weithdrefnau sy'n caniatáu i ddysgwr apelio'n uniongyrchol ag ef.***

Os yw'r dysgwr yn anghytuno â'r penderfyniad/penderfyniadau a wnaethpwyd yng Ngham 2 a bod gweithdrefn y sefydliad dyfarnu yn caniatáu, gall apelio i'r Sefydliad Dyfarnu.

**Atodiad 1**

**Ffurflen Canlyniad y Panel Apeliadau**

|  |
| --- |
| **Enwau pawb ar y panel.** |
| **Sylwadau: Cam 1** [ ]  **Dyddiad: Cam 2:** [ ]  **Dyddiad:**  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
| **Penderfyniad y panel:** |
|  |
|  |
|  |
|  |
|  |

|  |  |
| --- | --- |
| **Dyddiad derbyn yr apêl** |  |
| **Dyddiad ateb** |  |
| **Deon Ansawdd (llythrennau bras)** |  |
| **Llofnod y Deon Ansawdd** |  |
| **Wedi'i ychwanegu at y Cofnod Apeliadau** | Do / Naddo |

**DS: Deon Gwella Ansawdd i fynd yn ôl at y dysgwr o fewn amserlen benodedig.**

**Atodiad 2**

**Cofnod Apeliadau’r Sefydliad Dyfarnu**

|  |
| --- |
| **Rhowch fanylion y Sefydliad Dyfarnu** |
| **Enw’r Sefydliad Dyfarnu** |  |
| **Dyddiad rhoi gwybod i’r Sefydliad Dyfarnu am yr Apêl** |  |
| **Dyddiad ateb** |  |
| **Canlyniad yr apêl** |  |

|  |  |  |
| --- | --- | --- |
| **Dyddiad cymeradwyo:** 19 Mehefin 2020 |  | **Rheolwr Cyfrifol:** Y Deon Gwella Ansawdd  |
| **Wedi’i gymeradwyo gan:** Y Bwrdd Safonau Ansawdd |  | **Arweinydd Gweithredol:** Dirprwy Bennaeth - Cwricwlwm a Safonau  |
| **Dyddiad adolygu:** Mehefin 2021 |  | **Hygyrch i Fyfyrwyr:** : Ydy  |